สวัสดีครับ ผมผ่าตัดนรองกระดูกทับเส้นประสาทมาแล้ว อาการก่อนผ่า มีอาการชาบริเวณ ก้น(ขมิบรูก้นไม่ได้) และชาบริเวณอวัยวะเพศ เวลาฉี่ ต้องเบ่ง และ ถ่ายอุจจาระต้องเบ่ง หลังจากผ่าแล้ว อาการปวดขาหาย แต่ อาการชา ยังเป็นอยู่ อยากทราบว่า อาการชา จะหาย ไปเอง ใช่มั้ยครับ หรือมีวิธีอื่นมั้ย ที่ช่วยให้หายชารึป่าวครับ หรือมีวิธีใดที่ช่วยให้หายชาเร็วขึ้นครับ
สวัสดีค่ะ ภาวะนรองกระดูกทับเส้นประสาทเกิดจากการที่นรองกระดูกที่อยู่บริเวณกระดูกสันหลังถูกทำลายจนเสียหาย ส่งผลให้ไปกดทับเส้นประสาท ผู้ป่วยอาจรู้สึกชา อ่อนแรง หรือเจ็บบริเวณแนวเส้นประสาทที่ถูกกดทับได้การรักษามีทั้งการใช้ยาแก้ปวด การทำกายภาพบำบัด และการผ่าตัด ซึ่งการผ่าตัดอาจเป็นทางเลือกกรณีเป็นมากและไม่ตอบสนองต่อยาหลังการผ่าตัด อาจจะช่วยลดหรือบรรเทาอาการลงไปได้ แต่อาจจะยังมีอาการบาอย่างเหลืออยู่ได้บ้างเช่นเรื่องชาดังกล่าวมา ซึ่งหลังจากนี้อาจจะค่อยๆดีขึ้นได้ หรือยังเป็นอยู่แต่ไม่มากนัก แนะนำการแจ้งกับแพทย์ผู้ผ่าตัดว่ายังมีอาการใดๆเหลือบ้าง หากยังรบกวนชีวิตประจำวันเยอะ อาจมีการใช้ยาระงับอาการปวดที่ปลายประสาทร่วมกับการทำกายภาพบำบัดต่อไป ซึ่งยาระงับการงปวดปลายประสาทควรใช้ภายใต้การดูแลของแพทย์